Author: koki
Last saved by: duricova
Company: Abyss Studios, Ltd.

Vyhodnotenie medzirezortného pripomienkového konania

Návrh Štatútu Ministerstva práce, sociálnych vecí a rodiny Slovenskej republiky 

Spôsob pripomienkového konania |
Počet vznesených pripomienok, z toho zásadných | 34  / 0
Počet vyhodnotených pripomienok | 34
Počet akceptovaných pripomienok, z toho zásadných | 19  / 0
Počet čiastočne akceptovaných pripomienok, z toho zásadných | 6  / 0
Počet neakceptovaných pripomienok, z toho zásadných | 9  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Ústredie práce, sociálnych vecí a rodiny | | | | x
3 . | Centrum pre medzinárodnoprávnu ochranu detí a mládeže | | | | x
4 . | Európske spotrebiteľské centrum | | | | x
5 . | Ministerstvo zdravotníctva Slovenskej republiky | 6 (6o,0z) | | |
6 . | Odbor vládnej agendy Úradu vlády | 1 (1o,0z) | | |
7 . | Ministerstvo financií Slovenskej republiky | 1 (1o,0z) | | |
8 . | Ministerstvo zahraničných vecí Slovenskej republiky | | | x |
9 . | Ministerstvo obrany Slovenskej republiky | 6 (6o,0z) | | |
10 . | Štátny dopravný úrad | | | | x
11 . | Odbor Centrálneho verejného obstarávania | | | | x
12 . | Ministerstvo práce, sociálnych vecí a rodiny Slovenskej republiky | | | | x
13 . | Ministerstvo vnútra Slovenskej republiky | 1 (1o,0z) | | |
14 . | Ministerstvo spravodlivosti Slovenskej republiky | | | | x
15 . | Ministerstvo školstva, vedy, výskumu a športu Slovenskej republiky | | | x |
16 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
17 . | Úrad vlády Slovenskej republiky | | | x |
18 . | Ministerstvo životného prostredia Slovenskej republiky | | | x |
19 . | Ministerstvo pôdohospodárstva a rozvoja vidieka Slovenskej republiky | 4 (4o,0z) | | x |
20 . | Ministerstvo kultúry Slovenskej republiky | 4 (4o,0z) | | |
21 . | Ministerstvo dopravy, výstavby a regionálneho rozvoja Slovenskej republiky | 5 (5o,0z) | | |
22 . | Ministerstvo hospodárstva Slovenskej republiky | | | | x
23 . | Podpredseda vlády SR pre ľudské práva a národnostné menšiny | | | | x
24 . | Úrad pre reguláciu sieťových odvetví | | | x |
25 . | Sociálna poisťovňa | 6 (6o,0z) | | |
| SPOLU | 34 (34o,0z) | 0 (0o,0z) | 7 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MZ SR

k čl. 2 ods. 1 
V čl. 2 ods. 1 odporúčame vypustiť slová „(ďalej len „zákon č. 575/2001 Z. z.“)“. 
Odôvodnenie 
Citácia zákona č. 575/2001 Z. z. sa v texte návrhu štatútu vyskytuje už len jedenkrát – v čl. 8 ods. 1, kde sa však zavedená skratka nepoužila.

O

N

V článku 8 ods. 1 sme upravili text v súlade so zavedenou legislatívnou skratkou.

MZ SR

k čl. 2 ods. 3 
V čl. 2 ods. 3 nad slovom „predpisy“, v čl. 3 ods. 3 nad slovom „predpis“ a v čl. 5 ods. 1 písm. k) nad slovom „predpisu“ odporúčame umiestniť odkaz a v poznámkach pod čiarou citovať príslušný osobitný predpis. 
Odôvodnenie 
Sprehľadnenie ustanovenia.

O

N

V uvedených prípadoch ministerstvo pri príprave návrhu štatútu uprednostnilo v záujme zabezpečenia, čo najdlhšej aktuálnosti a platnosti štatútu ministerstva, konštrukciu štatútu s minimálnym množstvom odkazov na príslušné všeobecne záväzné právne predpisy. Okrem uvedeného v článku 5 ods. 1 písm. k) boli slova „podľa osobitného predpisu“ vypustené.

MZ SR

k čl. 3 
K čl. 3 
Odporúčame pôsobnosť ministerstva riešiť odkazom na § 15 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktorý upravuje pôsobnosť Ministerstva práce, sociálnych vecí a rodiny SR. 
Odôvodnenie 
V čl. 3 odseky 1 a 2 sú nad rámec § 39 ods. 2 písm. a) citovaného zákona, podľa ktorého „štatúty ministerstiev a ostatných ústredných orgánov štátnej správy podrobnejšie vymedzia ich úlohy a zásady ich činnosti“. Čl. 3 ods. 1 je opisom § 15 ods. 1 zákona č. 575/2001 Z. z., čl. 3 ods. 2 je nad rámec § 15 ods. 2 citovaného zákona. Pôsobnosť ministerstva v oblasti starobného dôchodkového sporenia je v rozsahu ustanovenom zákonom č. 461/2003 Z. z. o sociálnom poistení v znení neskorších predpisov (§ 246).

O

A

MZ SR

k čl. 4 
V čl. 4 ods. 1 písm. a) text v treťom bode odporúčame gramaticky nadviazať na text v písm. a) (obdobne ako je uvedené v bodoch 1 a 2), napr. takto: „3. plní úlohy vyplývajúce zo zákona ....“. Ďalej odporúčame doplniť číslo zákona o kolektívnom vyjednávaní a jeho novelizácie vyjadriť slovami „v znení neskorších predpisov“. 
Odôvodnenie 
Formulačná a technická úprava.

O

A

MZ SR

k čl. 8 
V čl. 8 ods. 1 odporúčame za citáciou zákona č. 575/2001 Z. z. doplniť slová „v znení neskorších predpisov“. 
Odôvodnenie 
Precizovanie citácie zákona.

O

N

V článku 8 ods. 1 sme upravili text v súlade so zavedenou legislatívnou skratkou.

MZ SR

k návrhu štatútu 
Ďalej odporúčame v návrhu štatútu uskutočniť tieto drobné úpravy: odseky v jednotlivých článkoch návrhu štatútu uviesť v zátvorkách, v čl. 4 ods. 1 písm. b) v druhom a treťom bode v slove „národného“ malé „n“ nahradiť veľkým písmenom, v čl. 4 ods. 1 písm. c) v štvrtom bode vypustiť slová „správneho konania“, v čl. 4 ods. 1 písm. a) na konci textu bodku nahradiť čiarkou a rovnakú úpravu vykonať v celom čl. 4, v čl. 5 ods. 1 doplniť čiarku na konci písmen c) a g) a odstrániť nadbytočnú čiarku v čl. 7 ods. 6 v druhej vete za slovom „riadi“. 
Odôvodnenie 
Technická úprava.

O

A

OVA

m. č. 18775/2010-II/1 
I. Návrh uznesenia: 
5. r.: „návrh“ nahradiť „Návrh“ 
A.1.: za „republiky“ doplniť bodku 

II. Komuniké: 
2. r.: „návrh“ nahradiť „Návrh“ 
za „republiky“ vložiť bodku 

III. Materiál: 
str. 2, čl. 3, 4), 2. r.: „poisťovni“ nahradiť „poisťovne“ 
čl. 4, 1), a), 1. r.: medzi slovami „vzťahov, vrátane“ vynechať čiarku 
2. r.: „vyjednávania“ nahradiť „rokovania“ – aj vo všetkých ďalších 
Prípadoch a gramatických pádoch 
str. 4, g), 1. r.: medzi slovami „vzťahov, vrátane“ vynechať čiarku 
2), 2. r.: „spojených“ nahradiť „Spojených“ – aj vo všetkých ďalších prípadoch a 
gramatických pádoch, keď ide o OSN 
str. 8, g): „Koordinačnou“ nahradiť „koordinačnou“ 
„Vestníka“ nahradiť „vestníka“ – aj vo všetkých ďalších prípadoch a 
gramatických pádoch, keď sa neuvádza celý názov.

O

A

MF SR

K Článku 3 bodu 3 
V Článku 3 bode 3 žiadam znenie upraviť takto: „V rozsahu svojej pôsobnosti ministerstvo môže zriaďovať rozpočtové organizácie a príspevkové organizácie a zakladať iné právnické osoby v súlade s osobitnými predpismi. 

Odôvodnenie: 
Oprávnenie na zriadenie rozpočtovej organizácie a príspevkovej organizácie alebo na založenie inej právnickej osoby vyplýva zo zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Ide o oprávnenie na zriadenie a založenie, nie o povinnosť.

O

A

MO SR

K čl. 2 
Odsek 7 odporúčame vypustiť z dôvodu duplicity s čl. 4 odsek 1 písmeno c) tretím bodom.

O

N

Vypustený čl. 4 ods. 1 písmeno c) tretí bod.

MO SR

K čl. 3 
V odseku 1 písmeno a) odporúčame slová „vzťahy a právne“ nahradiť slovami „vzťahy, právne“.

O

N

Pôvodný text nahradený novým znením, v ktorom sa odkazuje na znenie upravené v zákone č. 575/2001 Z. z. Z uvedeného dôvodu je táto pripomienka po úprave návrhu štatútu irelevantná.

MO SR

K čl. 4 
1. V odseku 1 písmeno a) odporúčame za slovom „vzťahov“ vypustiť čiarku. 
2. V ods. 1 písmeno a) druhý bod odporúčame vypustiť z dôvodu, že obsah tohto bodu je súčasťou znenia čl. 5 odsek 1 písmena i). 
3. Odsek 1 písmeno a) tretí bod odporúčame upraviť takto: „3. ukladá kolektívne zmluvy vyššieho stupňa, určuje sprostredkovateľov a rozhodcov na riešenie kolektívnych sporov a rozširuje záväznosť kolektívnych zmlúv vyššieho stupňa,“. 
4. V odseku 1 písmeno f) tretí bod odporúčame vypustiť slová „a zabezpečuje ich koordináciu“ z dôvodu nezrozumiteľnosti. 
5. Odsek 1 písmeno g) odporúčame z dôvodu priamej súvislosti preradiť za písmeno a) a dopracovať ho o úlohy obdobne ako sú rozpracované v oblasti uvedenej v písmene a). Okrem toho odporúčame za slovami „štátnozamestnaneckých vzťahov“ vypustiť čiarku.

O

ČA

Pripomienka 1. - akceptovaná. 

Pripomienka 2. - akceptovaná. 

Pripomienka 3. neakceptovaná: 

Demonštratívny výpočet úloh ministerstva v oblasti kolektívneho vyjednávania upravený v štatúte nezakladá ministerstvu širšiu kompetenciu než mu v tomto prípade určuje zákon č. 2/1991 Z. z. Ministerstvo plní zo zákona č. 2/1991 Zb. aj iné úlohy, napríklad po dohode s Ministerstvom financií Slovenskej republiky vyhláškou ustanovuje výšku odmeny sprostredkovateľovi a rozhodcovi. 

Pripomienka 4. -čiastočne akceptovaná: 
Na základe podnetu sme uvedený text preformulovali s cieľom odstránenia nezrozumiteľnosti nasledovne: „3. koordinuje realizáciu politiky rodovej rovnosti a rovnosti príležitostí a určuje nástroje na jej uplatňovanie v spolupráci s Radou vlády Slovenskej republiky pre rodovú rovnosť,“ V konečnej verzii štatútu ide o čl. 4 ods. 1 písm. g) bod 3. 

Pripomienka 4. - akceptovaná: 
V čl. 4 ods. 1 sa za písm. a) vkladá nové písm. b), ktoré znie: 
„b) v oblasti štátnozamestnaneckých vzťahov vrátane odmeňovania štátnych zamestnancov, právnych vzťahov pri výkone práce vo verejnom záujme a odmeňovania niektorých zamestnancov pri výkone práce vo verejnom záujme, právnych vzťahov volených funkcionárov orgánov územnej samosprávy a kolektívneho vyjednávania 
1. vypracúva návrhy politík a koncepcií, 
2. plní úlohy vyplývajúce ministerstvu zo zákona č. 2/1991 Zb. o kolektívnom vyjednávaní v znení neskorších predpisov 
3. plní úlohy vyplývajúce ministerstvu zo zákona č. 400/2009 Z. z. o štátnej službe a o zmene a doplnení niektorých zákonov v znení zákona č. 151/2010 Z. z. 
4. vypracúva návrhy systému hodnotenia pracovných činností vrátane celoštátnych katalógov pracovných činností pri výkone práce vo verejnom záujme a koordinuje ich vypracúvanie a aplikáciu,“

MO SR

K čl. 5 
1. V odseku 1 písmeno k) odporúčame vypustiť slová „podľa osobitného predpisu“ z dôvodu nadbytočnosti. 
2. Odsek 2 odporúčame vypustiť z dôvodu duplicity jeho obsahu s čl. 4 odsek 1 písmeno a) a g).

O

ČA

Pripomienka 1. - akceptovaná. 

Pripomienka 2 - neakceptovaná: 
Nejde o duplicitu. Čl. 5 ods. 2 upravuje právomoci ministerstva ako služobného úradu voči štátnym zamestnancom a zamestnancom podľa zákonníka práce pôsobiacim na služobnom úrade, ktorým je ministerstvo. 
Čl. ods. 1 písm. a) a g) (v konečnej verzii štatútu ide o písmeno b)) upravuje právomoci ministerstva ako ústredného orgánu štátnej správy pre pracovnoprávne vzťahy, štátnozamestnanecké vzťahy a právne vzťahy pri výkone práce vo verejnom záujme a právne vzťahy volených funkcionárov orgánov územnej samosprávy.

MO SR

K čl. 6 
1. V odseku 2 odporúčame vypustiť poslednú vetu z dôvodu nadbytočnosti. 
2. V odseku 3 odporúčame vypustiť prvú vetu, pretože je nad rámec zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon č. 575/2001 Z. z.“). Okrem toho odporúčame v tomto odseku vypustiť slová „a právnych vzťahov pri výkone práce vo verejnom záujme“. 
3. V odseku 4 odporúčame vypustiť písmeno e) z dôvodu rozporu s § 5 ods. 3 zákona č. 575/2001 Z. z.

O

ČA

Pripomienka 1. - akceptovaná. 

Pripomienka 2. - akceptovaná. 

Pripomienka 3. neakceptovaná: 

Na Ministerstve práce, sociálnych vecí a rodiny Slovenskej republiky sú v rámci organizačnej štruktúry zriadené aj oddelenia, na čele ktorých stoja vedúci oddelení. Z uvedeného dôvodu je potrebné ich uviesť v rámci stupňov riadenia. § 5 ods. 1 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon č. 575/2001 Z. z.“) umožňuje Ministerstvu práce, sociálnych vecí a rodiny Slovenskej republiky v rámci organizačnej štruktúry vytvoriť oddelenia. V §5 ods. 3 zákon č. 575/2001 Z. z. upravuje, že sekcie sa môžu členiť na úrady, odbory alebo iné na ich úroveň postavené organizačné zložky a to, že úrad, odbor alebo inú organizačnú zložku riadi riaditeľ. Uvedené ustanovenie nesúvisí s členením odboru na oddelenia.

MO SR

K čl. 7 
1. Odsek 4 odporúčame vypustiť z dôvodu rozporu s § 5 ods. 3 zákona č. 575/2001 Z. z. 
2. V odseku 5 odporúčame vypustiť slová „alebo oddelenie“. 
3. V odseku 6 odporúčame vypustiť slová „a oddelenie riadi vedúci oddelenia“. 
4. Odsek 8 odporúčame vypustiť alebo upraviť takto: „8. Služobné podmienky štátnych zamestnancov upravené zákonom č. 400/2001 Z. z. o štátnej službe a o zmene a doplnení niektorých zákonov v znení neskorších predpisov služobný úrad ministerstva špecifikuje v služobnom poriadku a upraví v ňom, ktoré porušenie povinností štátneho zamestnanca sa považuje za závažné porušenie služobnej disciplíny. Ministerstvo bližšie konkretizuje ustanovenia zákona č. 311/2001 Z. z. Zákonník práce v pracovnom poriadku.“

O

ČA

Pripomienky 1., 2., 3. - neakceptované: 
§ 5 ods. 1 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon č. 575/2001 Z. z.“) umožňuje Ministerstvu práce, sociálnych vecí a rodiny Slovenskej republiky (ďalej len „ministerstvo“) v rámci organizačnej štruktúry vytvoriť oddelenia. V §5 ods. 3 zákon č. 575/2001 Z. z. upravuje, že sekcie sa môžu členiť na úrady, odbory alebo iné na ich úroveň postavené organizačné zložky a to, že úrad, odbor alebo inú organizačnú zložku riadi riaditeľ. Uvedené ustanovenie nesúvisí s členením odboru na oddelenia. 

Pripomienka 4 - akceptovaná: 
Odsek 8 vypustený.

MV SR

k článku 8 ods. 1) 
V článku 8 ods. 1) odporúčame používať legislatívnu skratku zavedenú v článku 2 ods. 1), tzn.: vypustiť z textu slová "o organizácii činnosti vlády a organizácii ústrednej štátnej správy".

O

A

MP a RV SR

Článok 2 - Postavenie ministerstva - ods. 1) 
Čl. 2 ods. 1) - zaviesť úvodzovky dole v už zavedenej skratke nasledovne: ,,(ďalej len „zákon č. 575/2001 Z. z.")"

O

A

MP a RV SR

Článok 2 - Postavenie ministerstva - ods. 7) 
Čl. 2 ods. 7) - opraviť názov zákona č. 82/2005 Z. z. - zákon o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov = bolo uvedené zákon o nelegálnej práce ...

O

A

MP a RV SR

Článok 6 - Zásady činnosti a riadenia ministerstva - ods. 1) 
Čl. 6 ods. 1) - namiesto slova minister uviesť „minister práce, sociálnych vecí a rodiny Slovenskej republiky" a taktiež hneď za tým zaviesť skratku,a to nasledovne: ,,(ďalej len „minister")", nakoľko ešte nebola zavedená a neskôr sa používa.

O

A

MP a RV SR

Článok 8 - Vzťahy ministerstva k ministerstvám, ostatným ústredným orgánom štátnej správy, ďalším orgánom a organizáciám, právnickým osobám a fyzickým osobám - ods. 1) 
Čl. 8 ods. 1) - odstrániť slová „so zákonom č. 575/2001 Z. z. o organizácií činnosti vlády a organizácii ústrednej štátnej správy" a nahradiť ich slovami „so zákonom č. 575/2001 Z. z.", nakoľko k tomuto zákonu už predtým bola zavedená skratka.

O

A

MK SR

K Čl. 2 
K Čl. 2 
Odsek 1 
- odporúčame nezavádzať legislatívnu skratku, vzhľadom k tomu, že vnútorný odkaz na zákon NR SR č. 575/2001 Z. z. sa v texte nachádza už len jeden krát, pričom ani v tomto prípade nie je použitá zavedená legislatívna skratka, 
Odsek 2 
- odporúčame nad slová „štátny rozpočet“ vložiť odkaz na zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, 
Odsek 4 
- odporúčame nad slová „služobný úrad“ vložiť odkaz na § 9 ods. 1 písm. a) zákona č. 400/2009 Z. z. o štátnej službe a o zmene a doplnení niektorých zákonov. 
Odseky 6 a 7 
- odporúčame tieto ustanovenia vypustiť z čl. 2 a vložiť do čl. 4 Hlavné úlohy ministerstva.

O

ČA

Pripomienka k odseku 1 - neakceptovaná: 
V článku 8 ods. 1 sme upravili text v súlade so zavedenou legislatívnou skratkou. 

Pripomienka k odseku 2 - akceptovaná: 
Pripomienka zapracovaná do textu ustanovenia. 

Pripomienka k odseku 4 - akceptovaná. 

Pripomienka k odseku 6 a 7 - neakceptovaná: 
Čl. 4 upravuje hlavné úlohy ministerstva v jednotlivých oblastiach pôsobnosti ministerstva. 
Čl. 2 ods. 6 a7 sa týka riadenia výkonu štátnej služby a odzrkadľuje vzťah nadriadenosti a podriadenosti, a preto úzko súvisí s postavením ministerstva. Z uvedeného dôvodu sme tieto ustanovenia ponechali v článku 2.

MK SR

K Čl. 4 
K Čl. 4 
Odsek 1 
Písmeno a) 
- v druhom bode odporúčame vypustiť slová „v uvedených oblastiach“ ako nadbytočné. Skutočnosť že ide o predpisy v oblastiach uvedených v uvádzacej vete písmena a) je dostatočne zrejmé a vyplýva už zo samotnej uvádzacej vety písmena a). 
- v treťom bode odporúčame uviesť presné označenie zákona o kolektívnom vyjednávaní. 
Písmeno b) 
- v uvádzacej vete odporúčame za slovo „tvorby“ vložiť slová „a realizácie“. Ide o zosúladenie s čl. 3 ods. 1 písm. d). 
Písmeno g) 
- odporúčame doplniť úlohy, ktoré ministerstvo vykonáva v oblasti uvedenej v písmene g). Ak úlohy nebudú bližšie špecifikované, odporúčame uvádzaciu vetu písmena g) formulačne previazať na uvádzaciu vetu odseku 1.

O

A

MK SR

K Čl. 6 
K Čl. 6 
- v odseku 1 odporúčame za slovo „minister“ vložiť slová „práce, sociálnych vecí a rodiny“, nakoľko v texte nebola zavedená legislatívna skratka pre ministra. 
- v odseku 7 odporúčame vložiť za slová „Ústavou Slovenskej republiky“ slová „ústavnými zákonmi, medzinárodnými zmluvami, ktorými je Slovenská republika viazaná,“.

O

A

MK SR

Všeobecná pripomienka 
- odporúčame v návrhu štatútu doplniť odkazy a poznámky pod čiarou. Odkazy na príslušné právne predpisy odporúčame doplniť najmä v čl. 5 (napríklad v písm. a) odkaz na zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v písm. b) odkaz na zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov, v písmene k) odkaz na zákon č. 211/2000 Z. z. o slobodnom prístupe k informáciám v znení neskorších predpisov...).

O

ČA

Citované zákony sme zapracovali do textu štatútu. 
Vo veci osobitných zákonov, ktoré upravujú právomoci ministerstva v oblasti jeho pôsobnosti uvádzame: 
Ministerstvo pri príprave návrhu štatútu všeobecne definovalo svoje úlohy v jednotlivých oblastiach svojej právomoci. Z dôvodu, že právomoc ministerstva v jednotlivých oblastiach pôsobnosti ministerstva je upravená veľkým množstvom všeobecne záväzných právnych predpisov, ktoré v minulosti podliehali častej legislatívnej zmene, uprednostnili sme v záujme zabezpečenia, čo najdlhšej aktuálnosti a platnosti štatútu ministerstva, konštrukciu štatútu s minimálnym množstvom odkazov na príslušné všeobecne záväzné právne predpisy.

MDVaRR SR

Článok 2 
Jednotlivé odseky článku 2 návrhu štatútu pripojiť k článku 1 „Základné ustanovenia“ a označiť ich ako odseky 3 až 9.

O

N

Článok 1 obsahuje základné ustanovenia týkajúce sa štatútu. 
Článok 2 obsahuje postavenie ministerstva. 
Ide o dva články s odlišným obsahom, ktoré priamo spolu nesúvisia.

MDVaRR SR

Článok 2 
Doterajšie články 3 až 9 návrhu štatútu označiť ako články 2 až 8.

O

N

Článok 2 nevypúšťame, pretože: 
Článok 1 upravuje základné ustanovenia týkajúce sa štatútu. 
Článok 2 Upravuje postavenie ministerstva. 
Ide o dva články s odlišným obsahom, ktoré priamo spolu nesúvisia.

MDVaRR SR

Článok 4 
V článku 4 ods. 1 písm. a) až g) odporúčame uviesť odkazy na príslušné všeobecne záväzné právne predpisy.

O

N

Ministerstvo pri príprave návrhu štatútu všeobecne definovalo svoje úlohy v jednotlivých oblastiach svojej pôsobnosti. Z dôvodu, že právomoc ministerstva v jednotlivých oblastiach pôsobnosti ministerstva je upravená veľkým množstvom všeobecne záväzných právnych predpisov, ktoré v minulosti podliehali častej legislatívnej zmene, uprednostnili sme v záujme zabezpečenia, čo najdlhšej aktuálnosti a platnosti štatútu ministerstva, konštrukciu štatútu s minimálnym množstvom odkazov na príslušné všeobecne záväzné právne predpisy upravujúce právne vzťahy v oblastiach pôsobnosti ministerstva.

MDVaRR SR

Článok 5 
V článku 5 ods. 2 za slovo „vzťahov“ vložiť slová „a právnych vzťahov pri výkone práce vo verejnom záujme.“.

O

A

Nové znenie čl. 5 ods. 2: 
„ (2) Ministerstvo zabezpečuje plnenie úloh, ktoré mu ako služobnému úradu vyplývajú zo štátnozamestnaneckých vzťahov a úloh, ktoré mu ako zamestnávateľovi vyplývajú z pracovnoprávnych vzťahov a z právnych vzťahov pri výkone práce vo verejnom záujme.“.

MDVaRR SR

Článok 7 
V článku 7 ods. 8 druhú vetu uviesť v osobitnom odseku 9 a za slovo „zamestnancov“ vložiť slová „pri výkone práce vo verejnom záujme.“.

O

N

Neakceptujeme. Ustanovenie bolo vypustené vzhľadom na nové znenie čl. 5 ods. 2. Ide o duplicitnú úpravu.

SOCP

K článku 4 ods.1 písm. d) druhému bodu 
Odporúčame rozsah výkonu štátneho dozoru nad starobným dôchodkovým sporením zosúladiť s § 246 zákona č. 461/2003 Z.z. o sociálnom poistení v znení neskorších predpisov (ďalej len "zákon o sociálnom poistení"), podľa ktorého, štát vykonáva dozor nad vykonávaním starobného dôchodkového sporenia v rozsahu upravenom zákonom o sociálnom poistení a nad registrom zmlúv o starobnom dôchodkovom sporení podľa zákona č.43/2004 Z.z. o starobnom dôchodkovom sporení a o zmene a doplnení niektorých zákonov v znení neskorších predpisov.

O

A

V článku 4 ods. 1 písm. d) vložený nový bod 3, ktorý znie: 
„3. vykonáva spolu s Ministerstvom financií Slovenskej republiky dozor štátu nad vykonávaním starobného dôchodkového sporenia v rozsahu upravenom zákonom č. 461/2003 Z. z. o sociálnom poistení v znení neskorších predpisov a nad registrom zmlúv o starobnom dôchodkovom sporení podľa zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.“ 
V konečnom znení štatútu ide o čl. 4 ods. 1 písm. e) bod 3.

SOCP

K článku 5 ods.3 
Z článku 5 ods.3 odporúčame vypustiť slová " a článku 4" a článok 4 doplniť o rovnakú právnu úpravu, podľa ktorej podrobnejšie vymedzenie úloh uvedených v článku 4 upravuje organizačný poriadok ministerstva.

O

A

SOCP

K článku 4 ods.1 písm. g) 
Odporúčame konkretizovať, akým spôsobom ministerstvo plní úlohy v oblastiach vymedzených v písmene g) obdobne, ako je uvedené v písmenách a) až f).

O

A

V čl. 4 ods. 1 sa za písm. a) vkladá nové písm. b), ktoré znie: 
„b) v oblasti štátnozamestnaneckých vzťahov vrátane odmeňovania štátnych zamestnancov, právnych vzťahov pri výkone práce vo verejnom záujme a odmeňovania niektorých zamestnancov pri výkone práce vo verejnom záujme, právnych vzťahov volených funkcionárov orgánov územnej samosprávy a kolektívneho vyjednávania 
1. vypracúva návrhy politík a koncepcií, 
2. plní úlohy vyplývajúce ministerstvu zo zákona č. 2/1991 Zb. o kolektívnom vyjednávaní v znení neskorších predpisov 
3. plní úlohy vyplývajúce ministerstvu zo zákona č. 400/2009 Z. z. o štátnej službe a o zmene a doplnení niektorých zákonov v znení zákona č. 151/2010 Z. z. 
4. vypracúva návrhy systému hodnotenia pracovných činností vrátane celoštátnych katalógov pracovných činností pri výkone práce vo verejnom záujme a koordinuje ich vypracúvanie a aplikáciu,“

SOCP

K článku 6 ods.1 
Za slovo "minister" navrhujeme pripojiť slová "práce, sociálnych vecí a rodiny" a následne zaviesť legislatívnu skratku "minister".

O

A

SOCP

K článku 8 ods.1 
Keďže k zákonu č.575/2001 Z.z. bola v článku 2 ods.1 zavedená legislatívna skratka, je potrebné túto úpravu rešpektovať a znenie odseku 1 v tomto smere upraviť.

O

A

SOCP

K článku 8 ods. 2 
Keďže ministerstvo spolupracuje so Sociálnou poisťovňou pri realizácii národných projektov spadajúcich pod gesciou ministerstva ( napr.elektronizácia verejnej správy,zjednotenie výberu daní,cla a poistných odvodov a pod.), znenie odseku 2 navrhujeme doplniť aj o túto spoluprácu.

O

A